《偈二十二首 其十五》
宋代·释子淳

金佛不度炉，妙相圆明会也无。泥佛不度水，落落圆音美复美。

泥佛不度火，萧萧古殿无关锁。是须撒手直归家，莫向半途空懡㦬。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。